Hulu kommer til Europa næste år

Der bliver yderligere kamp om forbrugernes tv-penge i 2021, når Disney lancerer sin streamingtjeneste Hulu i Europa. Der har været snak om at sprede den amerikanske tjeneste ud siden 2018, men nu bekræfter Disney-bossen, Bob Iger, at målet er 2021.

I USA tilbyder Disney en bundle med Disney+ og Hulu+ under samme abonnement, men det er uvist om vi europæere får samme muligheder.

Hulu var en af de første ”rene” streamingtjenester på markedet. Dørene til tjenesten blev slået op for tolv år siden, tilbage i 2007 og var oprindelit et joint venture mellem NBC Universal, News Corporation, Providence Equity Partners og Disney. Sidstnævnte fik aktiemajoritet i Hulu i 2018.

Tjenesten står bag blandt andet The Handmaid’s Tale, der herhjemme bliver vist på HBO Nordic.

Bob Iger kunne ved samme lejlighed fortælle, at anden sæson af Star Wars tv-serien The Mandalorian, der er blevet et stort hit på Disney+, får premiere i oktober måned. Disney+ åbner i Danmark til sommer.

Hulu kommer til Europa næste år