Spotify havnet i shitstorm efter tweet

Et helt uskyldigt tweet om Spotifys nye samarbejde med streamingtjensten Hulu, har trukket kritik for musiktjenestens (lave) aflønning af musikere. I tweetet nævnte Spotify ordet “budget” og det har fået adskillige brugere til at  reagere; i særdeleshed en specielt sur musiker, der skriver at selskabet ikke bør tale om penge, når de giver så lidt til de musikere, de lever af.

Det er såmænd ikke fordi selve tweetet kan træde nogen over tæerne. For et par uger siden annoncerede Spotify, at amerikanske Premium-abonnenter får et gratis abonnement på Hule oven i hatten – og det gjorde tweetet reklame for under overskriften “Whats’s a budget anyway”.

What’s a budget anyway?
— Spotify (@Spotify) March 22, 2019

Adskillige brugere reagerede på tweetet, deriblandt musikeren David Lowery, der er frontmand for de to bands Cracker og Camper van Beethoven. Han der en af de musikere, der med succes sagsøgte Spotify for brud på ophavsrettighederne for et par år siden. Lowery er bestemt ikke fan af Spotify og hans tweetstorm er bestemt værd at læse:

Try living on $0.0038 a stream and then get back to me. https://t.co/bUVtICBfQ1
— David C Lowery (@davidclowery) April 4, 2019

Som han påpeger, tjener musikere ikke mange penge på et stream på Spotify. De fleste af Spotifys penge bruges i stedet på andre ting, såsom meget fine kontorlokaler, og tjenesten kører i øjeblikket en appelsag i retten for at få sat betalingen til musikerne endnu længere ned.

4/x while performers get $0.0038 a stream. @Spotify spends $2.7 million a month on World Trade Center office space. That's just NYC folks. pic.twitter.com/gR0vLBGyLW
— David C Lowery (@davidclowery) April 4, 2019

David Lowery og Melissa Ferrick lagde i 2015 sag an mod Spotify for at distribuere musik uden at betale nok for det. De fik medhold i retten i 2017, hvilket fik musiktjenesten til at lave en knapt 300 millioners kroners stor fond, der skulle betale de musikere, hvis rettigheder var blevet brudt.

Spotify havnet i shitstorm efter tweet